**MUISTIO**

**Kerho 05.09.2012 klo 10 Halkian Työväentalolla**:

* Osallistujia oli ilahduttavan runsaasti, 25 jäsentä (liite 1).
* Puheenjohtaja Matti Leivoja avasi kokouksen ja toivotti osallistujat tervetulleiksi.
* Pj kertoi hallituksen päätöksestä nostaa kerhokahvituksen hinta 2e:oon. Jatkossa kerho hankkii kahvitarvikkeet eikä jäsenten tarvitse omilla vuoroillaan enää niitä kustantaa. Hinnan nousu ei siis lisää jäsenten kustannuksia vaan selventää emäntien töitä kun ei enää tarvitse seurata ja kysellä kenen vuoro olisi tarjota kahvit. Muutoksen vastaanotto oli hyvin myönteinen.
* Paras suomalainen nais- ja miesyleisurheilija olympialaisissa veikkauksen voittajaksi arvottiin Matti Leivoja (Liite 2).
* Mitalimaat kolmessa lajissa olympialaisissa veikkauksen voitti Eero Kangassalo (Liite 2).
* Ruotsi – Suomi maaotteluveikkauksen voittajaksi arvottiin Matti Leivoja (Liite 2).
* Todettiin, että boccian joukkue piirinmestaruuskilpailuissa miesjoukkue pääsi viittä vaille loppukilpailuun ja naisjoukkuekin jatkoon. Saavutus oli miehille paras kautta aikojen.
* Todettiin, että kuuloauton saanti Pornaisiin on vireillä. Kunhan asia varmistuu, pyritään aktiivisesti käyttämään tätä mahdollisuutta ja aktivoimaan muidenkin eläkeläisyhdistysten väki kuuloaan tarkistamaan.
* Päätettiin, että kysytään muistihoitaja Maisa Pajuselta, mikä olisi hänelle sopiva ajankohta tulla kertomaan meille muistiasioista.
* Uusimaa oli pääkirjoituksessaan 31.8.2012 sivunnut keväällä tekemäämme, Masan ideoimaa, maksupäätealoitettamme. Päätettiin tehdä aloite EKL:n piirihallitukselle vauhdittamaan pankkien tuotekehittelyä maksupäätteen saamiseksi eläkkeensaajille. Aiemmin lehdille lähetettyyn kannanottoon lisätään laskujen maksamista pankissa vaikeuttava pankkien voimakkaasti supistunut aukioloaika, jolloin niitä voi maksaa. Myöskin puhelimella asiointi on vaikeutunut huomattavasti.
* Pornaisten Messuilla on paikallisilla eläkeläisyhdistyksillä yhteinen infopiste. Sovittiin, että siellä ovat paikalla meidän vuorolla pj Matti Leivoja, Heikki Honkanen, Veikko Kippilä, Iris Nurmi ja Jorma Laukka. Matti hoitaa aikatauluista sopimiset.
* Nummelan Eläkkeensaajat kutsuvat meitä iloisen iltapäivän viettoon 27.9. klo 12 – 15. Henkilöauto kyydeistä ja menemisestä sovitaan erikseen.
* Lohjan Eläkkeensaajat kutsuvat meitä iloisen iltapäivän viettoon 8.11. klo 13 – 16. Henkilöauto kyydeistä ja menemisestä sovitaan erikseen.
* EKL:n Uudenmaan piiri järjestää Virkistyspäivän Kisakalliossa Lohjalla pe 21.9. klo 9 – 16. Siellä on mm: Tikanheiton henkilökohtaiset piirinmestaruuskilpailut noin klo 13, Mölkyn joukkuemestaruuskilpailut n. klo 13. Mennään henkilöautoilla, kyydit sovitaan erikseen. Osallistumismaksu 29e/hlö on maksettava 14.9. mennessä.
* Avoimet laituripilkkikilpailut on Hamarin venesatamassa, Hamarintie 1 Porvoo pe 28.9. klo 10-14. Siirtyminen kilpailupaikalle alkaa klo 9.50
* EKL:n Uudenmaan piiri ry:n kulttuuritapahtuma on Espoossa, Espoonlahden lukion urheiluhallissa to 18.10 klo 11-15. Pyydettiin Ahosen Mattia harkitsemaan sketsin esittämistä siellä Kaijan kanssa.
* Valtaa Vanhuus Suurtapahtuma on 15.9.2012 klo 11-16 Helsingin Senaatintorilla.
* Puheenjohtaja esitti harkittavaksi ja kyseli jäsenistön kiinnostusta teatteriretken tekemiseen syksyllä esim. Riihimäen Teatteriin, jossa menee syksyllä Mika Waltarin ”Myöhästynyt hääyö”. Retkestä oltiin hyvin kiinnostuneita ja komedia tuntui sopivan jäsenistölle parhaiten sekä arkipäivä- näytös. Pj valmistelee asiaa eteenpäin.
* Käytiin läpi Pornaisten kunnan kuljetuspalveluita ja vapaa- aikatoimen tiedotetta. Sihteeri laittoi kiertämään Celia- kirjaston esitteen. Kirjastosta saa lainata äänikirjoja ja pistekirjoituksella tehtyjä kirjoja.
* Hannu Jokinen toi esille, että on perustettu uusi linja- autolinja välille Pornainen – Järvenpää – Pornainen. Linja on tarkoitettu lukiolaisille ja asiointimatkaa Järvenpäähän tekeville.
* Laina Ohvanainen toi esille, että voisimme piristää Aurinkomäen asukkaiden syksyä käyttämällä liikuntarajoitteisia henkilöitä noin trunnin päiväkävelyllä esim. hautausmaalla. Laina selvittää Marja Raution kanssa mikä päivä 25- vuotis juhliemme jälkeisellä viikolla olisi sopiva tähän tarkoitukseen. Uskomme saavamme 4-5 raavasta miestä työntämään pyörätuoleja ja myös naisia mukaan avustamaan.
* Todettiin vielä, että atk- kerhon toiminta käynnistyy ensi keskiviikkona 12.9. klo 10 Halkian Työväentalolla.

Muistion vakuudeksi:

Matti Leivoja Jorma Laukka

Puheenjohtaja Sihteeri.